Odense Adresse-Contoirs Efterretninger, 1841-01-15
(Jndsendt.) Nytten af de Sammenkomster, der i denne Tid finde Sted af de forskjellige Valgklassers Medlemmer, for at bestemme, hvo der bør være Deputeret til næste Stænderforsamling, er almindelig anerkjendt, og derfor hører en Annonce, om at et saadant Prøvevalg af Sædegaards-Eierne i Fyens Stift er berammet til den 20 Januar, til Noget som maatte ventes, og hvis Undladelse billigen kunde vække Forundring, saameget mere som Valget i denne Valgklasse er saa begrændset, og hvor der i Forhold til den Jndflydelse, der er tillagt samme, findes saa liden Capacitet, at et Valg, uden foregaaende Prøve let kunde lede til store Vildfarelser. Dette er altsaa fuldkommen i sin Orden, og endmere er det at billige, at denne Forening af Valgklassens Medlemmer finder Sted paa en Tid, der er særdeles beqvem for de Valgberettigede, og paa et saadant Sted, hvor selve Prøvevalget, hvis Udfald naturligviis nu er uden Vigtighed eller Jndflydelse, er saa frit og ubunden som et saadant indbyrdes Valg mellem faa Medlemmer, efter sin Natur, kan og bør være. Vel er det ei at nægte, at den større Godseier, der er udstyret med Naturens bedre Enner, saavel her som naar Forretningen foretages i en mindre Kreds, og under den Enkeltes Veiledning udøver en stor Jndflydelse paa de Medlemmer af Klassen, der enten paa Grund af naturlige eller af Mangel paa erhvervede Evner finde det beqvemmere at følge den givne Jndskydelse, end selv eftertænke over Gavnligheden eller Skaden, af dette eller hiint Valg. Denne Jndflydelse maa altsaa paa denne Maade ansees formindsket ved Medlemmernes Sammenkomst paa et offentligt Sted, hvor Modet er berammet til en passende Tid, som det er at formode vil bivaanes af den større Deel af Standens Medlemmer, og hvor den mindre Selvstændige netop derfor, ved at conferere med Andre, udøver en friere Virksomhed, end naar et færre Antal under særdeles Veiledning maaskee eensidig forenes om et Valg, der af den større ikke admitterede Mængde opfattes som en Troes-Artikkel. Muligheden af et saadant ved snevrere Udskud bestemt Valg maa ved denne Annonce derfor ansees forebygget, og det kan derfor kun glæde Enhver, der har Jnteresse for Standens Valg, at see Sagen fremmet paa denne Maade. Vel er det ei at nægte, at det desuagtet er umuligt at tilintetgjøre den Jndflydelse, den høiere begavede indflydelsesrigere Godseier i tilsyneladende overordnede Forhold udøver paa sin mindre begavede og mindre bemidlede Naboe, der modtager hans Ord som Himlens Aabenbaring; men det er dog lettere for den personlige Capacitet og Selvstændighed at Vide gjøre sig gieldende, uden at Stand eller Formue bliver den eneste Betingelse, og dog kan det desuagtet let hænde, at Stilling, Formue og personlige Hensyn komme til at udøve et Herredømme over Valgene, der ei kan forebygges. At forhindre eller i det mindste forringe denne, er Hensigten med disse Linier, at gjøre opmærksom paa, at Stilling og Rigdomme er noget, der altfor let blænder, og at Standen kun vil have liden Ære eller Glæde ved at sende et sligt Element til Roeskilde. Hvem bør Odense Bye vælge til Stænderdeputeret? Efter Byens Rang som den anden Stad i Riget, efter dens præsumtive Jntelligents, efter dens Fornødenhed og endvidere med Hensyn til at Folkeraadet bør repræsenteres ved den størst mulige Capacitet af Lovkyndighed, Gjævhed, Kundskab i Communalvæsenet og Kraft og Villie til in coneret at tale Kjøbstæd-Communernes Sag, bør naturligviis vælges den, som eier fleest af de nævnte Betingelser for billedet af en værdig Stænderdeputeret, ligemeget om han findes i Odense Bye eller i en anden af Ostifternes Kjøbstæd-Communer. Spørger man dernæst, hvor findes dette det værdigste og dygtigste Subject, da svares: i Helsingøer, og spørger man: Hvem, saa svares: Etatsraad, Borgermester Steenfeldt, som ved sit classiske i Trykken udgivne Værk om de danske Kjøbstæder og deres Bestyrelses-Maade, saavelsom ved sin Færd i Stændersalen har beviist, at Kjøbstæderne ikke indenfor Stænder-Terrainets Grændse kan finde noget dygtigere eller værdigere Jndivid til at forsvare og hævde sine Jnteresser. At han i Valget vil modtage og fyldestgjøre Medborgeres Tillid, derom have vi allerede en offentlig udtalt Erkjendelse fra ham.